«Зауэм и бынхэм» я щIыхькIэ
«Моё детство - война» урысейпсо зэпеуэр ирагъэжьащ. Абы хэтыну ирагъэблагъэ журналистхэр, тхыдэджхэр, егъэджа­кIуэхэр, щэнхабзэм и лэ­жьакIуэхэр, волонтёрхэр - Урысейм исхэмрэ хамэ къэрал щыпсэу ди хэ­- куэ­гъухэмрэ.
2020 гъэр фэеплъымрэ щIыхьымрэ я илъэсу зэрагъэувам къыхэкIыу, зауэм ­и бынхэм щIалэгъуалэм, ­жу­р­налистхэм, волонтёрхэм зэIущIэ мин бжыгъэхэр ­драгъэкIуэкIащ, икIи абы хыхьэу зауэм и бынхэм я гукъэкIыжхэр щызэхуэхьэса тхы­гъэхэр, видеонэтынхэр ягъэхьэзыращ.
«Волонтёрхэм я фIыгъэ-кIэ я хэкуэгъухэм - зауэм и бынхэм - зэрахьа лIыгъэр дуней псори щызэлъащIысащ. Iуэхум хэтащ Урысейм и щIыналъэ 70-м щыпсэу-хэр, Луганскэ, Донецкэ республикэхэм, Аргентинэм щыщ ди хэкуэгъухэри къы­зэщIиубыдэу. Волонтёрхэм яхэтщ зауэм и бынхэм я щIэблэр. Зи ныбжькIэ зэщ­хьэщыкI цIыхухэм я къару-кIэ ягъэхьэзыра видео ­дэф­­тэрхэм иджыри ха­гъэ­хъуэну, зрагъэужьыну, еджа­­кIуэхэр, студентхэр, тхы­­дэджхэр, журналистхэр хагъэгъуэзэну я мурадщ. Аращ 2021 гъэм Iуэхум пащэну къыщIыхалъхьар», - жеIэ Iуэхум и къызэгъэпэщакIуэ комитетым и уна­фэщI, УФ-м и Жылагъуэ ­палатэм щIыналъэ зыу­жьы­ныгъэмрэ щIыпIэ са­моуп­равленэмкIэ и комис­сэм и унафэщIым и къуэ-дзэ Шафиров Леонид.
КъызэгъэпэщакIуэ комитетым мы гъэм и жэпуэ­гъуэм и 1 пщIондэ Iуэхум хэтыну гупыж зыщIхэм ­зауэм и бынхэм ятеухуа я лэжьыгъэхэр Iихынущ: гукъэкIыжхэм ятеухуа я видео­нэтынхэр, ирагъэкIуэкIа дерсхэр, узэщIыныгъэ, гъэ­сэн­ыгъэ лэжьыгъэхэр щы­-зэ­хуэхьэсахэр, Хэку зауэш-хуэр зи нэгу щIэкIахэм ятеу­хуауэ хъыбарегъащIэ къы­дэкIыгъуэхэм тета тхыгъэхэр.
«Моё детство - война» Iуэхум кърикIуахэр зэхалъ­хьэжа нэужь, нэгъабэ къы­зэрагъэпэща YouTube-ка­налым щызэхуахьэсащ ­зауэм и бынхэм я гукъэкIыж миным щIигъу. Абы цIыху мин 200-м нэблагъэ еп­лъащ. Социальнэ сайтхэми мелуан ныкъуэм щIигъум щалъэгъуащ. Видеонэтынхэр ягъэхьэзыращ еджа­кIуэхэм, лэжьакIуэхэм, волонтёрхэм.
Iуэхум жыджэру хэтащ Кърым, Хакассие, Мордовие, Удмуртие республикэхэм, Ростов, Новосибирс­кэ, Ленинградскэ, Астра­хъанскэ, Кемеровэ, Оренбургскэ, Смо­ленскэ, Тульскэ, Москва, Саратов, Ульяновс­кэ, Владимирскэ, Челябинс­кэ областхэм, Красноярск, Краснодарскэ, Ставро- поль­с­кэ крайхэм щыщхэр.
Я ныбжь емылъытауэ бийм пэщIэта балигъхэм я гъусэу лэжьа, ТекIуэныгъэ Иныр къэхьыным зи къару хэзылъхьа лIыхъужь цIы­кIу­хэм ятеухуа энциклопедие тхыгъэ мин бжыгъэхэр волонтёрхэм къытрагъэ­дзащ.

ТЕКIУЖЬ Заретэ.
